Държавен вестник, бр. 9, 2026 г., стр. 202

СТР.  202	
Д Ъ Р Ж А В Е Н  В Е С Т Н И К 	
БРОЙ  9
5. Изисквания към материалната база
5.1. Изисквания към кабинетите за обучение по теория на професията – характеристики, обза­
веждане, оборудване, софтуер
Обучението по теория на професията се провежда в учебен кабинет. Кабинетът е оборудван с 
учебни маси и столове за обучаемите, учебно бюро и стол за преподавателя, компютър или лаптоп 
с достъп до интернет, учебна дъска или интерактивна дъска, мултимедиен проектор или голям 
екран за визуализиране на учебно съдържание. Учебните пособия включват туристически карти на 
България, Европа и света, атласи, пътеводители на туристически обекти, каталози на туристически 
агенции, примерни програми за екскурзии и туристически маршрути, достъп до онлайн платформи 
за туристическа информация.
5.2. Учебна база за практика
Обучението по практика на професията се провежда в специално обособена учебна база. Работ­
ните места са обзаведени с ергономични маси и столове, компютри или лаптопи за всеки обучаем 
или минимум по един на двама обучаеми, като всеки компютър е свързан с интернет. Оборудването 
включва офис софтуер за работа с документи и таблици, специализиран софтуер за планиране на 
маршрути и организация на туристическо обслужване, софтуер за онлайн резервации и дигитална 
комуникация. Учебната база разполага с примерни туристически документи, като резервационни 
форми, ваучери, билети и образци на туристически програми. Осигурени са карти, атласи, брошури 
и рекламни материали за работа по практическите задания. Провеждат се симулационни задачи за 
организиране и водене на туристически групи, ролеви игри за обслужване на туристи, ориентиране 
на терен с помощта на карти и дигитални навигационни средства. Използва се презентационна 
техника за представяне на разработените маршрути и беседи.
Обучението по практика на професията се извършва в реална работна среда и в превозни сред­
ства (автобус, кораб и други), в туристически обекти (музеи, паметници, исторически местности и 
други), както и в заведения за хранене и развлечения, където обучаваните изпълняват конкретни 
практически задачи под наблюдение на преподавателя.
6. Изисквания към обучаващите
Право да преподават по теория и практика на професията имат лица с висше образование и обра­
зователно-квалификационна степен „магистър“ или „бакалавър“ по специалности от професионално 
направление „Туризъм“ от областта на висше образование „Социални, стопански и правни науки“ и 
„История и археология“ от областта на висше образование „Хуманитарни науки“ съгласно Класифи­
катора на областите на висше образование и професионалните направления, приет с Постановление 
№ 125 от 2002 г. на Министерския съвет (ДВ, бр. 64 от 2002 г.), съответстващи на професията.
Учителска длъжност по учебен предмет или модул от професионалната подготовка може да се 
заема и от лица със завършено висше образование по съответната специалност и без професионална 
квалификация „учител“.
По учебен предмет или модул от професионалната подготовка, за който няма съответно про­
фесионално направление в Класификатора на областите на висше образование и професионалните 
направления, могат да преподават лица без висше образование и без придобита професионална 
квалификация „учител“, ако са придобили съответната професионална квалификация при условията 
и по реда на Закона за професионалното образование и обучение.
Препоръчително е на всеки три години обучаващите да преминават курс за актуализиране на 
професионалните си знания, умения и компетентности.
309
Поправка. Редакцията на „Държавен вестник“ прави поправка във връзка с допусната техническа 
грешка в датата на обнародваната „Наредба № 1 от 6 януари 2025 г. за условията и реда за предоставяне 
на спешна финансова помощ на земеделски стопани, засегнати от неблагоприятни метеорологични 
явления за щети от измръзване/слана върху площи със сливи, праскови/нектарини, ягоди, малини, 
бадеми, лешници, маслодайна роза, нар, смокини, орехи, ябълки, винени лозя, десертни лозя, круши, 
дюли, киви, дрян и арония през 2025 г.“ на Министерството на земеделието и храните (ДВ, бр. 6 от 
2026 г., стр. 15), като датата „6 януари 2025 г.“ да се чете „6 януари 2026 г.“.
367